# ג'ון פורד

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ג'ון פורד (1 בפברואר 1894 - 31 באוגוסט 1973), במאי קולנוע אמריקני, הנחשב לגדול במאי סרטי המערבונים וליחיד שזכה ארבע פעמים בפרס האוסקר על בימוי. מבין הבמאים שהושפעו מסרטיו נמנים: אקירה קורוסאווה, מרטין סקורסזה, סטיבן ספילברג, סם פקינפה, סרג'ו לאונה וז'אן לוק גודאר.

הוא נולד בקייפ אליזבת, שבמדינת מיין בשם ג'ון מרטין פיני (Feeney), כילדם העשירי (מתוך 11 ילדים) של זוג מהגרים מאירלנד. רבים מסרטיו של פורד מתייחסים באופן ישיר או סמוי למוצאו האירי (כמו "המלשין" ו"מה יפית עמק נוי", עליהם זכה באוסקר).

לתעשיית הקולנוע נכנס כשחקן בשנת 1914, בעקבות אחיו המבוגר, פרנסיס, שהיה לבמאי ושחקן. בשלושת השנים הבאות כיכב ב-19 סרטים אילמים, בניהן גם עם אחיו המבוגר, פרנסיס, שאף ביים אותו. פורד סיגל לעצמו בתקופת היותו שחקן את השם 'ג'ק פורד' כשם הבמה שלו. סרטו המשמעותי ביותר כשחקן היה "לידתה של אומה" של הבמאי ד. וו. גריפית', אולם תפקידו שם היה מזערי וללא קרדיט.

ב-1917 החל בבימוי סרטים. הוא החל בבימוי סרטים קצרים, לרוב מערבונים, כשהוא עצמו מופיע בשלושה מתוכם. כבר באותה שנה החל לביים סרטים באורך של כ-50 דקות, כשהוא כותב את התסריט. בראשית שנות העשרים שימש פורד כנשיא איגוד במאי הקולנוע האמריקני.

מכאן החלה קריירה בת חמישה עשורים שבה ביים ג'ון פורד מעל ל- 140 סרטי קולנוע קצרים וארוכים, כשחלקם הגדול היו סרטי מערבון שהביאו לו את פרסומו הגדול. ג'ון ויין היה לשחקן שהופיע במספר הסרטים הגדול ביותר שבימויו של פורד. שיתוף פעולה מעין זה, שהתקיים במעל לעשרים סרטים ונמשך החל למעשה עוד ב- 1930 בסרט "גברים ללא נשים", אולם ג'ון ויין הופיע בתפקיד ניצב נטול קרדיט. הם חזרו לשתף פעולה בשלהי שנות השלושים בסרט "מרכבות הדואר", מערבון שהיה לנקודת פריצה בקריירה הן של פורד והן של ויין. הסרט גרף 7 מועמדויות לפרס האוסקר כולל על הבימוי. בהמשך הם שיתפו פעולה, בין השאר, גם בסרטים "הקרבה ראוייה לשמה", "שלושת הסנדקים", טרילוגיית המערבונים: "מבצר האפצ'ים", "היא ענדה סרט צהוב" ו"ריו גרנד", "כנפי נשרים", "חיילים על סוסים" ושניים משלושת סרטיו הגדולים ביותר של פורד: "האדם השקט", זוכה פרס האוסקר על הבימוי, בו גילם ויין מתאגרף, לשם שינוי ו"המחפשים", הנחשב לאחד המערבונים הגדולים שנעשו אי פעם.

בנוסף הרבה פורד לביים סרטי מלחמה, במיוחד לאור סיום מלחמת העולם השנייה, כשהבולטים שבהם היו "מסטר רוברטס" ו"הקרבה ראוייה לשמה", ששניהם עסקו במלחמת העולם השנייה שזה עתה הסתיימה לה. בנוסף, פורד ביים גם דרמות, החפות מכל אלימות כדוגמת "ענבי זעם", על פי הרומן הנודע של ג'ון סטיינבק שעסק במשפחת חקלאים בתקופת השפל הגדול שפקד את ארצות הברית בשלהי שנות העשרים, הדרמה "הוריקן" שעסקה בגזענות ו"מרי מלכת סקוטלנד", דרמה תקופתית על חייה של מרי מלכת הסקוטים, אותה גילמה קתרין הפבורן.

## [עריכה] פרס האוסקר

ג'ון פורד זכה בארבעה פרסי אוסקר לבמאי הטוב ביותר, על הסרטים: "המלשין" (1935), "ענבי הזעם" (1940), "מה יפית עמק נוי" (1942) ו"האדם השקט" (1952), כשלמעשה, אף אחד מארבעת הסרטים הללו הוא מערבון. שישה מסרטיו היו מועמדים לסרט הטוב ביותר, כשאחד מהם זכה ("מה יפית עמק נוי"). בנוסף זכה פורד בשני פרסי אוסקר בקטגוריית בסרט הדוקומנטרי הטוב ביותר, כששירת בצי האמריקני והפיק סרטים דוקומנטרים בעת מלחמת העולם השנייה.

הקודם: 1934 - פרנק קפרה ("זה קרה בלילה אחד") | זוכה פרס אוסקר לבמאי הטוב ביותר לשנת 1935 - ג'ון פורד ("המלשין") | הבא: 1936 - פרנק קפרה ("מיסטר דידס הולך העירה")

הקודם: 1939 - ויקטור פלמינג ("חלף עם הרוח (סרט)") | זוכה פרס אוסקר לבמאי הטוב ביותר לשנת 1940 - ("ענבי זעם") לשנת 1941 - ("מה יפית עמק נוי") | הבא: 1942 - ויליאם ויילר ("גברת מיניבר")

הקודם: 1951 - ג'ורג' סטיבנס ("מקום תחת השמש") | זוכה פרס אוסקר לבמאי הטוב ביותר לשנת 1952 - ג'ון פורד ("האדם השקט") | הבא: 1953 - פרד זינמן ("מעתה ועד עולם")

## [עריכה] קישורים חיצוניים

- ג'ון פורד, במסד הנתונים הקולנועיים IMDb (באנגלית)

מקור: http://he.wikipedia.org../../../%D7%92/27/%D7%95/%D7%92%27%D7%95%D7%9F_%D7%A4%D7%95%D7%A8%D7%93.html

קטגוריות: במאי קולנוע | במאי ראינוע | במאי קולנוע אמריקאים | זוכי אוסקר: במאים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Bosanski
- Dansk
- Deutsch
- Español
- Euskara
- Suomi
- Français
- Galego
- Hrvatski
- Italiano
- 日本語
- Nederlands
- Norsk (bokmål)
- Português
- Slovenčina
- Српски / Srpski
- Svenska
- 中文